pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส บูรณาการทุกหน่วยงานเร่งจัดการปัญหาและข้อร้องเรียนธุรกรรมออนไลน์
วันอังคารที่ 17 พฤษภาคม 2565
ดีอีเอส บูรณาการทุกหน่วยงานเร่งจัดการปัญหาและข้อร้องเรียนธุรกรรมออนไลน์
ดีอีเอส บูรณาการทุกหน่วยงานเร่งจัดการปัญหาและข้อร้องเรียนธุรกรรมออนไลน์
เมื่อวันที่ 17 พฤษภาคม 2565 พ.ต.อ.อัครพล บุณโยปัษฎัมภ์ ผู้ช่วยปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการป้องกันและจัดการปัญหาและข้อร้องเรียนที่เกี่ยวข้องกับธุรกรรมออนไลน์ ครั้งที่ 3/2565 โดยมีนายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม เข้าร่วม พร้อมด้วยผู้แทนจากกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (ปอท.) ศูนย์ปราบปรามอาชญากรรมทางเทคโนโลยีสารสนเทศ (ศปอส.ตร) ศูนย์ช่วยเหลือและจัดการปัญหาออนไลน์ (1212 ETDA) กองบัญชาการสืบสวนสอบสวนอาชญากรรมทางเทคโนโลยี (บช.สอท.) กองบังคับการปราบปรามการกระทําความผิดเกี่ยวกับการคุ้มครองผู้บริโภค (บก.ปคบ.) ธนาคารแห่งประเทศไทย (ธปท.) สํานักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) สภาองค์กรของผู้บริโภค ฯลฯ ณ ห้องประชุม MDES 1 ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม
โดยที่ประชุมได้รับรายงานความคืบหน้า เรื่องกระบวนการรับเรื่องร้องเรียนของศูนย์ช่วยเหลือและจัดการปัญหาออนไลน์ (1212 ETDA) และการสรุปรูปแบบกลโกงของแก๊ง Call Center ในปัจจุบัน หลังจากนั้นยังได้พิจารณาวาระสําคัญ ได้แก่ 1) การแลกเปลี่ยนข้อมูลแต่ละหน่วยงานถึงแนวทางการรับเรื่องสถานการณ์ปัญหาออนไลน์ในปัจจุบัน (กสทช.) เช่น การรับมือเรื่องร้องเรียนปัญหาแก๊ง Call Center ที่แจ้งผ่านสํานักงาน กสทช. การแลกเปลี่ยนสื่อประชาสัมพันธ์เพื่อเผยแพร่ป้องกันเฝ้าระวังแก่ประชาชน แนวทางการจัดการปัญหาแก๊ง Call Center ร่วมกับผู้ให้บริการเครือข่ายโทรศัพท์มือถือ (ศปอส.ตร.) และกระบวนการดําเนินการจัดการแก้ไขปัญหาเรื่องร้องเรียนในอนาคตของ ศปอส.ตร. ที่มีการรับเรื่องต่อจากศูนย์ช่วยเหลือและจัดการปัญหาออนไลน์ (1212 ETDA)
นอกจากนี้ที่ประชุมยังได้พิจารณาประเด็นที่สําคัญ ดังนี้ 1) ที่ประชุมพิจารณาจัดตั้งทีมเฉพาะกิจดําเนินการเรื่องการเชื่อมโยงข้อมูลเรื่องร้องเรียนระหว่างหน่วยงาน ให้เกิดประสิทธิภาพ รวดเร็ว และสร้างความเชื่อมั่นให้แก่ประชาชน 2) ให้ ศปอส.ตร. และศูนย์ช่วยเหลือและจัดการปัญหาออนไลน์ (1212 ETDA) ประสานงานและหารือระหว่างกันในการบริหารจัดการเรื่องร้องเรียนและการส่งต่อข้อมูลระหว่างกัน เพื่อให้เกิดความคล่องตัวและบริการประชาชนได้อย่างครบครัน 3) ขอความร่วมมือให้แต่ละหน่วยงานที่มีสื่อประชาสัมพันธ์ส่งมายังศูนย์ช่วยเหลือและจัดการปัญหาออนไลน์ (1212 ETDA) เพื่อแลกเปลี่ยนสื่อประชาสัมพันธ์และจัดทําแผนการออกสื่อในภาพรวม ให้การดําเนินการเผยแพร่ประชาสัมพันธ์เป็นไปในทิศทางเดียวกัน 4) การสร้างฐานข้อมูล ทุกหน่วยงานควรมีการรวบรวมข้อมูลเรื่องร้องเรียนไว้ที่เดียวกัน เพื่อจะได้ไม่ซ้ําซ้อนต่อการดําเนินการจัดการ
ทั้งนี้ภายใต้นโยบายของรัฐบาลและกระทรวงดิจิทัลเพื่อเศรษฐกิจและสังคม ต้องการที่จะป้องกันและบรรเทาความเดือดร้อนของประชาชนที่ได้รับผลกระทบจากการถูกหลอกลวงหรือทําให้หลงเชื่อจากบุคคลผู้ไม่หวังดี โดยการใช้ระบบการสื่อสารทางโทรศัพท์ หรือการใช้แอปพลิเคชันออนไลน์ต่างๆ
**********************
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ติดตามสถานการณ์โควิด-19 ในไทย ห่วงประชาชนกลุ่มเสี่ยง แนะรีบฉีดวัคซีนให้ครบตามเกณฑ์ และเข้ารับการฉีดวัคซีนเข็มกระตุ้นต่อไป
วันพุธที่ 26 มกราคม 2565
โฆษกรัฐบาล เผย “นายกฯ” ติดตามสถานการณ์โควิด-19 ในไทย ห่วงประชาชนกลุ่มเสี่ยง แนะรีบฉีดวัคซีนให้ครบตามเกณฑ์ และเข้ารับการฉีดวัคซีนเข็มกระตุ้นต่อไป
โฆษกรัฐบาล เผย “นายกฯ” ติดตามสถานการณ์โควิด-19 ในไทย ห่วงประชาชนกลุ่มเสี่ยง แนะรีบฉีดวัคซีนให้ครบตามเกณฑ์ และเข้ารับการฉีดวัคซีนเข็มกระตุ้นต่อไป สําหรับผู้ติดเชื้อโควิด-19 พบติดเชื้อเพิ่ม 7,587 ราย เสียชีวิตอีก 19 ราย
วันนี้ 26 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แม้อยู่ระหว่างการเยือนซาอุดีอาระเบียอย่างเป็นทางการ ได้ติดตามสถานการณ์โควิด-19 ไทย โดยย้ําถึงความสําคัญของการฉีดวัคซีนเข็มบูสเตอร์ เพื่อยับยั้งอาการเจ็บป่วยขั้นรุนแรงจากสายพันธุ์ Omicron ที่กําลังระบาด ช่วยลดโอกาสเสี่ยงที่ผู้ติดเชื้อจะต้องรับบริการทางการแพทย์ฉุกเฉินหรือโอกาสที่จะต้องเข้ารักษาตัวในโรงพยาบาลจากโควิด-19 ทั้งนี้ กระทรวงสาธารณสุขมีกําหนดแผนการบริหารวัคซีนป้องกันโควิด-19 ในเดือนกุมภาพันธ์ 2565 ซึ่งศูนย์บริหารสถานการณ์โควิด-19 เห็นชอบแผนการฉีดวัคซีนโควิดเข็ม 4 ให้กับประชาชนในพื้นที่ 10 จังหวัดท่องเที่ยวและจังหวัดที่พบการติดเชื้อสูง จากเดิมที่ให้ฉีดเฉพาะกลุ่มบุคลากรทางการแพทย์ เจ้าหน้าที่ด่านหน้า และกลุ่มเสี่ยง สําหรับวัคซีนเข็ม 4 ที่จะฉีดให้นั้น กรณีฉีดเข็ม 1 - 2 เป็น Sinovac เข็ม 3 เป็น AstraZeneca เข็ม 4 จะแนะนําเป็น AstraZeneca ขณะที่คนที่ฉีดเข็ม 1- 2 เป็น AstraZeneca เข็ม 3 เป็น Pfizer เข็ม 4 จะแนะนําเป็น Pfizer ทั้งนี้ ประชาชนที่รับวัคซีนเข็ม 3 ไปแล้วเกิน 3 เดือน สามารถเข้ารับเข็ม 4 ได้ สําหรับ 10 จังหวัดที่ประชาชนสามารถเข้ารับเข็ม 4 แบ่งเป็น 2 กลุ่ม ได้แก่ กลุ่มที่ 1 พื้นที่นําร่องการท่องเที่ยวที่เปิดรับผู้เดินทางเข้าราชอาณาจักร ได้แก่ ภูเก็ต สุราษฎร์ธานี กระบี่ และพังงา กลุ่มที่ 2 พื้นที่นําร่องการท่องเที่ยว หรือมีการระบาด
โฆษกประจําสํานักนายกรัฐมนตรี เผยล่าสุด สถานการณ์การแพร่ระบาดของโรคติดเชื้อไวรัสโควิด-19 ในไทยวันนี้ พบผู้ติดเชื้อรายใหม่ 7,587 ราย ผู้ป่วยสะสม 175,509 ราย (ตั้งแต่ 1 มกราคม 2565) รวมยอดติดเชื้อสะสม 2,398,944 ราย เสียชีวิต 19 ราย เสียชีวิตสะสม 22,076 ราย หายป่วยเพิ่ม 7,801 ราย หายป่วยสะสม 127,075 ราย (ตั้งแต่ 1 มกราคม 2565) ผู้ป่วยกําลังรักษา 81,299 ราย ผู้ป่วยจากในประเทศ 7,431 ราย ผู้ป่วยมาจากต่างประเทศ 156 ราย ในส่วนของยอดผู้ติดเชื้อโควิดทั่วโลก ยอดยืนยันทั้งหมด 356,440,287 ราย หายแล้ว 282,592,550 ราย กรณีที่ใช้งานอยู่ 68,222,525 ราย ผู้เสียชีวิต 5,625,212 ราย ล่าสุดการให้บริการวัคซีน โควิด-19 สะสมอยู่ที่ 114,239,000 โดส เข็มที่ 1 ฉีดสะสม 52,125,943 โดส เข็มที่ 2 ฉีดสะสม 48,309,292 โดส เข็มที่ 3 ฉีดสะสม 12,938,458 โดส เข็มที่ 4 ฉีดสะสม 865,307 โดส
รัฐบาลไทย-ข่าวทำเนียบรัฐบาล-รถไฟลาว-จีนเที่ยวปฐมฤกษ์ ส่งออกสินค้าเกษตรไทยไปจีน
วันพฤหัสบดีที่ 27 มกราคม 2565
รถไฟลาว-จีนเที่ยวปฐมฤกษ์ ส่งออกสินค้าเกษตรไทยไปจีน
วันพุุธที่ 26 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (26ม.ค.65) เป็นวันแรกในการเปิดเดินรถไฟสายจีน-ลาวเที่ยวปฐมฤกษ์เพื่อส่งออกสินค้าเกษตรของไทยไปยังประเทศจีน โดยสินค้าเกษตรล็อตแรกคือ ข้าวเหนียวหัก 20 ตู้ น้ําหนัก 500 ตัน จากบริษัทเอกชนใน จ.หนองบัวลําภู เดินทางผ่านด่านหนองคายไปฝั่งประเทศลาวที่ท่าบกท่านาแล้ง ไปยังสถานีเวียงจันทน์ใต้ เข้าประเทศจีนที่ด่านรถไฟโมฮ่านตอนใต้ของมณฑลยูนนาน สู่มหานครฉงชิ่งในภาคตะวันตกของจีน โดยใช้เวลาประมาณ 3-4 วัน ซึ่งเร็วกว่าการขนส่งทางเรือ 4 เท่า ทั้งนี้ รัฐบาลไทยได้มีการหารือกับเอกอัครราชทูตลาวประจําประเทศไทยเพื่อเตรียมความพร้อมสําหรับการขนส่งสินค้าเกษตรอื่น ๆ โดยเฉพาะผลไม้ไทยในฤดูกาลผลิตปี 2565 ซึ่งจะเริ่มขึ้นในเดือน มี.ค.65 นี้ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การรถไฟแห่งประเทศไทยเผยการเปิดรับสมัครสอบคัดเลือกบุคคลเข้าทำงาน 480 อัตรา ได้รับความสนใจจากผู้สมัครอย่างล้นหลามถึง 8,967 ราย สูงกว่าตำแหน่งที่เปิดรับ 18 - 19 เท่าตัว
วันศุกร์ที่ 12 พฤศจิกายน 2564
การรถไฟแห่งประเทศไทยเผยการเปิดรับสมัครสอบคัดเลือกบุคคลเข้าทํางาน 480 อัตรา ได้รับความสนใจจากผู้สมัครอย่างล้นหลามถึง 8,967 ราย สูงกว่าตําแหน่งที่เปิดรับ 18 - 19 เท่าตัว
ตามที่การรถไฟแห่งประเทศไทย (รฟท.) ประกาศเปิดรับสมัครสอบคัดเลือกบุคคลเข้าทํางานเพิ่มเติมจํานวน 480 อัตรา เพื่อปฏิบัติภารกิจในด้านต่าง ๆ ในการเพิ่มประสิทธิภาพการให้บริการ และรองรับการขยายเส้นทางการเดินรถในอนาคต
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย เปิดเผยว่า ตามที่การรถไฟแห่งประเทศไทย (รฟท.) ประกาศเปิดรับสมัครสอบคัดเลือกบุคคลเข้าทํางานเพิ่มเติมจํานวน 480 อัตรา เพื่อปฏิบัติภารกิจในด้านต่าง ๆ ในการเพิ่มประสิทธิภาพการให้บริการ และรองรับการขยายเส้นทางการเดินรถในอนาคต ขณะนี้ รฟท. ได้ปิดรับสมัครและมีการประกาศรายชื่อผู้สมัครสอบคัดเลือกไปแล้วเมื่อวันที่ 11 พฤศจิกายน 2564 โดยพบว่ามีผู้สนใจสมัครเข้าร่วมสอบคัดเลือกทํางานกับ รฟท. มากถึง 8,967 ราย มากกว่าตําแหน่งที่เปิดรับสมัคร 480 อัตรา ถึง 18-19 เท่าตัวสําหรับตําแหน่งที่มีผู้สนใจสมัครจํานวนมาก เช่น พนักงานการเดินรถ 6 (นายสถานี) สังกัดฝ่ายปฏิบัติการเดินรถ เปิดรับ 264 อัตรา มีผู้สมัคร 3,600 คน พนักงานเทคนิค 4 เปิดรับ 26 อัตรา มีผู้สมัคร 1,196 คน และพนักงานการเดินรถ 6 (พนักงานควบคุมการเดินรถ) สังกัดฝ่ายปฏิบัติการเดินรถ เปิดรับ 5 อัตรา มีผู้สมัคร 1,195 คน เป็นต้น สะท้อนให้เห็นว่า รฟท. เป็นองค์กรระดับชั้นนําที่ได้รับการยอมรับ ทําให้มีผู้สนใจต้องการสมัครสอบคัดเลือกเข้าร่วมงานจํานวนมาก
ทั้งนี้ ในการเปิดรับสมัครสอบคัดเลือกบุคคลเพื่อเข้าทํางานกับ รฟท. ในครั้งนี้ นายนิรุฒ มณีพันธ์ ผู้ว่าการรถไฟแห่งประเทศไทย ได้มีนโยบายและกําชับให้ดําเนินการกระบวนการสอบคัดเลือกอย่างโปร่งใส ซึ่ง รฟท. ได้มีการใช้ระบบคัดเลือกด้วยวิธีการสอบข้อเขียน และการสัมภาษณ์ โดยให้สถาบันการศึกษา ซึ่งเป็นหน่วยงานภายนอกที่มีความเป็นกลางเข้ามาดําเนินการในทุกขั้นตอนของการสอบคัดเลือกทั้งหมด เพื่อสร้างความเป็นธรรมในการคัดเลือกต่อทุกคนอย่างเท่าเทียมกัน ไม่ให้มีการใช้เส้นสายภายใน รฟท. เด็ดขาด เพื่อให้สามารถสรรหาบุคคลที่มีความรู้ความสามารถ และมีความพร้อมในการทํางานเข้าร่วมปฏิบัติงานกับ รฟท. อย่างแท้จริง
นายเอกรัชกล่าวด้วยว่า การเปิดรับสมัครบุคคลเพื่อเข้าทํางานในการรถไฟฯ 480 อัตรา ถือเป็นย่างก้าวสําคัญในการเปิดรับคนรุ่นใหม่ที่มีความรู้ความสามารถเข้ามาร่วมทํางาน เพื่อช่วยเพิ่มประสิทธิการเดินรถ การให้บริการแก่ประชาชน ตลอดจนรองรับแผนเพิ่มขีดความสามารถระบบขนส่งทางรางของประเทศในอนาคต ซึ่ง รฟท. ได้มีการขยายการให้บริการเดินรถ และลงทุนโครงการเมกะโปรเจคต์ขนาดใหญ่ ทั้งรถไฟทางคู่หลายเส้นทาง โครงการรถไฟความเร็วสูงเชื่อม 3 สนามบิน ดอนเมือง - สุวรรณภูมิ - อู่ตะเภา การพัฒนาระบบขนส่งสินค้าระหว่างประเทศผ่านทางราง รวมถึงโครงการรถไฟความเร็วสูงไทย - จีน ที่กําลังดําเนินการก่อสร้างในปัจจุบัน
สําหรับผู้มีรายชื่อตามเอกสารแนบ สามารถตรวจสอบ วัน เวลา สถานที่สอบ และข้อกําหนดเกี่ยวกับการสอบคัดเลือกภาคข้อเขียนในวันที่ 28 ธันวาคม 2564 ที่ป้ายประกาศฝ่ายทรัพยากรบุคคลข้างสโมสรรถไฟ หรือทางเว็บไซต์ www.railway.co.th หรือ https://railway.thaijobjob.com หากมีข้อสงสัยหรือต้องการสอบถามข้อมูลเพิ่มเติมได้ที่กองการบุคคล ฝ่ายทรัพยากรบุคคล โทร. 026218701 ต่อ 5254 ตามวันและเวลาราชการ
รัฐบาลไทย-ข่าวทำเนียบรัฐบาล-รมว.ยุติธรรม รับลูกนายกฯ กำชับ ป.ป.ส.รีบขึ้นทะเบียนผู้ติดยาเสพติด ย้ำให้ครอบคลุมทุกพื้นที่ คัดกรองปรับพฤติกรรมช่วยฟื้นฟูให้กลับมาใช้ชีวิตปกติ พร้อมเร่งทำให้ครบวงจรปราบปรามผู้ค้า-ให้ความรู้ดึงชุมชนมีส่วนร่วม
วันพฤหัสบดีที่ 24 มิถุนายน 2564
รมว.ยุติธรรม รับลูกนายกฯ กําชับ ป.ป.ส.รีบขึ้นทะเบียนผู้ติดยาเสพติด ย้ําให้ครอบคลุมทุกพื้นที่ คัดกรองปรับพฤติกรรมช่วยฟื้นฟูให้กลับมาใช้ชีวิตปกติ พร้อมเร่งทําให้ครบวงจรปราบปรามผู้ค้า-ให้ความรู้ดึงชุมชนมีส่วนร่วม
นายสมศักดิ์ เทพสุทิน รัฐมนตรีว่าการกระทรวงยุติธรรม รับลูกนายกฯ กําชับ ป.ป.ส.รีบขึ้นทะเบียนผู้ติดยาเสพติด ย้ําให้ครอบคลุมทุกพื้นที่ คัดกรองปรับพฤติกรรมช่วยฟื้นฟูให้กลับมาใช้ชีวิตปกติ พร้อมเร่งทําให้ครบวงจรปราบปรามผู้ค้า-ให้ความรู้ดึงชุมชนมีส่วนร่วม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า พล.อ.ประยุทธ์ จันทร์โอชา นายกรัฐมนตรี ได้มีข้อสั่งการให้สํารวจผู้ที่ติดยาเสพติดในทุกพื้นที่ทุกหมู่บ้าน คนที่ติดยาเสพติดต้องได้รับการขึ้นทะเบียนเพื่อนําไปบําบัดรักษา รวมถึงด้านปราบปรามยาเสพติดในส่วนของนายทุน ผู้ค้าหรือการจําหน่ายต่างๆ จะต้องดําเนินการอย่างเข้มงวดเป็นไปตามกฎหมาย รวมไปถึงการยึดทรัพย์ ซึ่งตนได้ให้สํานักงานคณะกรรมการป้องกันและปราบปรามยาเสพติด (ป.ป.ส.) ดําเนินการ ตามข้อสั่งการของนายกรัฐมนตรีให้ครอบคลุมทุกจังหวัด สําหรับการสํารวจการขึ้นทะเบียนผู้ติดยาเสพติดเพื่อนําไปบําบัดรักษา สํานักงาน ป.ป.ส. ได้จัดทําระบบการขึ้นทะเบียนผู้ติดยาเสพติดขึ้นมารองรับ และจะดําเนินการประมวลผลการขึ้นทะเบียนผู้ติดยาเสพติดในภาพรวม เพื่อนําไปสู่การบําบัดรักษา ปัจจุบันมีผู้ที่มาลงชื่อขึ้น ทะเบียนในระบบของสํานักงาน ป.ป.ส. แล้วรวมทั้งสิ้น 9,192 คน โดยผู้สนใจเข้าร่วมสามารถลงทะเบียนได้ที่ https://nccdor.nccd.go.th/mqrcode/formtreat โดยผู้สมัครใจเข้ารับการบําบัดรักษายาเสพติด จะไม่มีความผิด ไม่มีประวัติและไม่มีโทษ
"เรามุ่งมั่นที่จะให้คนที่ติดยาเสพติดต้องได้รับการขึ้นทะเบียน และนําไปสู่การบําบัดรักษาทุกคนตามนโยบายของนายกรัฐมนตรี ในขั้นตอนต่อไป จะมีการคัดกรองเพื่อรับตัวผู้ป่วยเข้ารับการรักษาในสถานพยาบาล หรือค่ายปรับเปลี่ยนพฤติกรรม หรือเข้าสู่การบําบัดฟื้นฟูโดยการมีส่วนร่วมของชุมชน (Community Based Treatment and Rehabilitation: CBTx) ตลอดจนการติดตามดูแลผู้ผ่านการบําบัดรักษา รวมทั้งฟื้นฟูสภาพทางสังคมที่ครอบคลุมไปถึงการสงเคราะห์ช่วยเหลือเพื่อพัฒนาคุณภาพชีวิต ให้ผู้ผ่านการบําบัดสามารถกลับมาใช้ชีวิตในสังคมได้อย่างเป็นปกติ" นายสมศักดิ์ กล่าว
รัฐบาลไทย-ข่าวทำเนียบรัฐบาล-รมต.พิพัฒน์ เปิดกิจกรรม CSR กกท. "1 โรงเรียน 1 ลานกีฬา"
วันอังคารที่ 10 พฤษภาคม 2565
รมต.พิพัฒน์ เปิดกิจกรรม CSR กกท. "1 โรงเรียน 1 ลานกีฬา"
รมว.กก. กล่าวว่า กระทรวงตระหนักถึงหน้าที่ในการสนับสนุนและพัฒนาโครงสร้างพื้นฐาน ด้านอุปกรณ์ สถานที่เล่นกีฬา พร้อมทั้งให้ความสําคัญในการสร้างลานกีฬาให้กับโรงเรียนต่างๆ ที่ยังคงขาดแคลนสถานที่ออกกําลังกาย รวมไปถึงการสนับสนุนอุปกรณ์กีฬา
วันที่ 7 พฤษภาคม 2565 (13.30น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานในพิธีเปิดกิจกรรมด้านการแสดงความรับผิดชอบต่อสังคม (CSR) "1 โรงเรียน 1 ลานกีฬา" โดยมี ดร.นาที รัชกิจประการ ประธานคณะที่ปรึกษารองนายกรัฐมนตรี (นายอนุทิน ชาญวีรกูล), นายโชติ ตราชู ปลัดกระทรวงการท่องเที่ยวและกีฬา, ดร.ก้องศักด ยอดมณี ผู้ว่าการการกีฬาแห่งประเทศไทย, นายภิรมย์ นิลทยา ผู้ว่าราชการจังหวัดยะลา, นางสาวฐาปนีย์ เกียรติไพบูลย์ รองผู้ว่าการท่องเที่ยวแห่งประเทศไทย ด้านตลาดในประเทศณ บริเวณลานอเนกประสงค์ โรงเรียนเทศบาล 4 (บ้านกาแป๊ะฮูลู) จังหวัดยะลา
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่า ตามที่ได้รับรายงานจาก การกีฬาแห่งประเทศไทย ถึงหน้าที่ในการสนับสนุนและพัฒนาโครงสร้างพื้นฐาน ด้านอุปกรณ์รวมถึงสถานที่เล่นกีฬา พร้อมทั้งให้ความสําคัญในการสร้างลานกีฬาให้กับโรงเรียนต่างๆ ที่ยังคงขาดแคลนสถานที่ออกกําลังกาย รวมไปถึงการสนับสนุนอุปกรณ์กีฬา และสอดแทรกเรื่องกีฬาสีเขียวให้เป็นเรื่องที่รู้จักควบคู่กันกับการส่งเสริมให้ประชาชนและเยาวชน ได้ออกกําลังกายให้สุขภาพแข็งแรง เพื่อให้กระจายไปทั่วถึงในโรงเรียน และชุมชนทั่วทุกพื้นที่ นั้น
การกีฬาแห่งประเทศไทย ภายใต้กระทรวงการท่องเที่ยวและกีฬา ได้ให้ความสําคัญในเรื่องการแสดงความรับผิดชอบต่อสังคม (CSR) จึงได้จัดกิจกรรมส่งเสริมการออกกําลังกายและการเล่นกีฬาของเด็กและเยาวชน ทุกกลุ่มและทุกพื้นที่ทั้งในสถานศึกษาและนอกสถานศึกษา ระดับท้องถิ่น ระดับจังหวัด ระดับภูมิภาค และระดับชาติ ในหลายพื้นที่ทั่วประเทศมาอย่างต่อเนื่องในทุกๆ ปี ควบคู่ไปกับการจัดกิจกรรมแข่งขันกีฬาตามจังหวัดต่างๆ เพื่อส่งเสริมทางด้านการท่องเที่ยวเชิงกีฬา รวมทั้งยังเป็นการกระตุ้นเศรษฐกิจ และกระจายรายได้ให้แก่ชุมชนในพื้นที่นั้นๆ และยังทําให้ผู้บริหาร และพนักงาน ได้มีความรู้ความเข้าใจ ถึงการแสดงความรับผิดชอบต่อสังคมและสิ่งแวดล้อม เป็นการสร้างภาพลักษณ์ที่ให้กับการกีฬาแห่งประเทศไทย ทั้งยังส่งเสริมการออกกําลังกายและการเล่นกีฬาของเยาวชนและประชาขน อีกด้วย
สําหรับการจัดกิจกรรมในครั้งนี้ การกีฬาแห่งประเทศไทย ได้มอบลานกีฬาให้กับโรงเรียนเทศบาล 4 บ้านกาแป๊ะฮูลู จังหวัดยะลา เพื่อใช้เป็นลานอเนกประสงค์ สําหรับกีฬาบาสเกตบอล วอลเลย์บอล ฟุตซอล ตะกร้อ และยังมอบสนามเปตอง พร้อมทั้งมอบอุปกรณ์กีฬา และดําเนินการปรับปรุงอาคารเรียน และมอบทุนการศึกษาให้กับทีมนักกีฬาฟุตซอล และทีมเปตองของโรงเรียน เพื่อใช้เป็นทุนในการร่วมแข่งขันกีฬาในรายการต่าง ๆ รวมถึงได้จัดกิจกรรมกีฬาสัมพันธ์ เพื่อส่งเสริม และสนับสนุนให้เด็กและเยาวชนในพื้นที่ มีความสามัคคี และหันมาสนใจการเล่นกีฬา ส่งเสริมให้มีการดูแลรักษาสุขภาพ ใช้เวลาว่างให้เกิดประโยชน์ และมีคุณภาพชีวิตที่ดีขึ้น.
รัฐบาลไทย-ข่าวทำเนียบรัฐบาล-ปตท. เซ็นขายเชื้อเพลิงให้ รฟท. 10 ปีพร้อมส่วนลด
วันพฤหัสบดีที่ 20 มกราคม 2565
ปตท. เซ็นขายเชื้อเพลิงให้ รฟท. 10 ปีพร้อมส่วนลด
ปตท. เซ็นสัญญาขายเชื้อเพลิงให้ รฟท. 10 ปี โดยให้ส่วนลดต้นทุนด้านพลังงาน 810 ล้านบาท เพื่อสนับสนุนการขนส่งสาธารณะ ส่งมอบบริการให้แก่ประชาชน
ปตท. เซ็นสัญญาขายเชื้อเพลิงให้ รฟท. 10 ปี โดยให้ส่วนลดต้นทุนด้านพลังงาน 810 ล้านบาท เพื่อสนับสนุนการขนส่งสาธารณะ ส่งมอบบริการให้แก่ประชาชน
วันนี้ (20 ม.ค. 65) นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานในพิธีลงนามสัญญาซื้อขายผลิตภัณฑ์ปิโตรเลียม ระหว่างการรถไฟแห่งประเทศไทย (รฟท.) กับ บริษัท ปตท. จํากัด (มหาชน) โดยนายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ ปตท. และ นายนิรุฒ มณีพันธ์ ผู้ว่าการรถไฟแห่งประเทศไทย เป็นผู้ลงนาม
ทั้งนี้ ปตท. ได้สนับสนุนส่วนลดค่าใช้จ่ายด้านเชื้อเพลิงให้แก่การรถไฟแห่งประเทศไทย คิดเป็นจํานวน 810 ล้านบาท ตลอดระยะเวลาสัญญา 10 ปี (2565-2575) เพื่อสนับสนุนการให้บริการขนส่งสาธารณะแก่ประชาชนผู้โดยสารรถไฟในประเทศและเป็นประโยชน์ต่อส่วนรวมต่อไป
Facebook ทีมพีอาร์การรถไฟแห่งประเทศไทย https://www.facebook.com/129946050353608/posts/5423963464285147/?d=n
INSTAGRAM SRT OFFICIAL https://www.instagram.com/p/CY8l6ZCrQ9W/?utm_medium=copy_link
Twitter SRT OFFICIAL @PR_SRT https://twitter.com/pr_srt/status/1484093826159755266?s=21
รัฐบาลไทย-ข่าวทำเนียบรัฐบาล-กรมทางหลวงชนบทวางแผนดำเนินโครงการปรับปรุงวงเวียนบนถนนสาย สร.3011 - บ้านโคกแซะ ตำบลสวาย อำเภอเมือง จังหวัดสุรินทร์
วันพุธที่ 20 กรกฎาคม 2565
กรมทางหลวงชนบทวางแผนดําเนินโครงการปรับปรุงวงเวียนบนถนนสาย สร.3011 - บ้านโคกแซะ ตําบลสวาย อําเภอเมือง จังหวัดสุรินทร์
เสริมเศรษฐกิจการท่องเที่ยวในพื้นที่อย่างยั่งยืน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักสํารวจและออกแบบ ร่วมกับแขวงทางหลวงชนบทสุรินทร์ วางแผนดําเนินโครงการปรับปรุงวงเวียนบนถนนทางหลวงชนบทสาย สร.3011 - บ้านโคกแซะ ตําบลสวาย อําเภอเมือง จังหวัดสุรินทร์ เนื่องจากองค์การบริหารส่วนตําบลสวายอําเภอเมือง จังหวัดสุรินทร์ ได้ขอความอนุเคราะห์ให้ ทช. ออกแบบปรับปรุงภูมิทัศน์บริเวณวงเวียน ซึ่งตั้งอยู่บนถนนทางหลวงชนบทสายทาง สร.3011 ที่อยู่ในความดูแลรับผิดชอบของแขวงทางหลวงชนบทสุรินทร์ ทั้งนี้ ในเบื้องต้นสํานักสํารวจและออกแบบ ได้จัดเจ้าหน้าที่ลงพื้นที่บริเวณวงเวียนและร่วมหารือกับหน่วยงานที่เกี่ยวข้อง เพื่อปรับปรุงโครงการดังกล่าวในอนาคต โดยดําเนินการออกแบบให้มีเอกลักษณ์และสอดคล้องกับสภาพแวดล้อม ประเพณี และวัฒนธรรมของชุมชน การออกแบบได้นําอิฐศิลาแลงหรือวัสดุเทียบเคียง มาจัดวางเรียงเป็นผนังกําแพงซ้อนไขว้กันเปรียบเสมือนมือจับแสดงถึงความร่วมไม้ร่วมมือกัน ภายในชุมชน รวมถึงการแสดงความเป็นมิตรสัมพันธ์กันที่ดีต่อกันมายาวนาน ตลอดจนการนําลายผ้าไหมโฮลมาใช้ประกอบในชิ้นงานต่าง ๆ เพื่อสะท้อนถึงอัตลักษณ์ประจําถิ่นของจังหวัดสุรินทร์ อันจะเป็นส่วนหนึ่งในการส่งเสริมเศรษฐกิจ การท่องเที่ยวในพื้นที่อย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-รมว.พม. ปาฐกถาพิเศษ รมว.พม. ปาฐกถาพิเศษ "วิถีชีวิตแห่งการเปลี่ยนแปลงกับการลดความเหลื่อมล้ำทางสังคม" พร้อมย้ำใช้สมุดพกครอบครัวแก้ปัญหาความยากจนกลุ่มเปราะบาง
วันศุกร์ที่ 13 สิงหาคม 2564
รมว.พม. ปาฐกถาพิเศษ รมว.พม. ปาฐกถาพิเศษ "วิถีชีวิตแห่งการเปลี่ยนแปลงกับการลดความเหลื่อมล้ําทางสังคม" พร้อมย้ําใช้สมุดพกครอบครัวแก้ปัญหาความยากจนกลุ่มเปราะบาง
รมว.พม. ปาฐกถาพิเศษ "วิถีชีวิตแห่งการเปลี่ยนแปลงกับการลดความเหลื่อมล้ําทางสังคม" พร้อมย้ําใช้สมุดพกครอบครัวแก้ปัญหาความยากจนกลุ่มเปราะบาง
เมื่อวันที่ 29 ก.ค. 64เวลา 10.00 น. นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ (รมว.พม.) ปาฐกถาพิเศษ "วิถีชีวิตแห่งการเปลี่ยนแปลงกับการลดความเหลื่อมล้ําทางสังคม" ในการประชุมวิชาการระดับชาติ นเรศวรวิจัยและนวัตกรรม ครั้งที่ 17 RESILIENCE FOR NEVER NORMAL ERA ผ่านระบบ Online Conference จัดโดยมหาวิทยาลัยนเรศวร
นายจุติ กล่าวว่า การเปลี่ยนแปลงครั้งนี้เกิดขึ้นทั่วโลก ซึ่งก่อนหน้าที่จะเกิดวิกฤติ เราสามารถแก้ไขและรับมือกับปัญหาต่างๆ ได้ แต่ในขณะนี้ เรามีเวลาเพียงแค่ไม่กี่นาทีในการแก้ไขปัญหาให้ทันกับการเปลี่ยนแปลงของประเทศไทย วันนี้โลกในปัจจุบันพลิกจากหน้ามือเป็นหลังมือ เกิดขึ้นอย่างรวดเร็วมาก เมื่อ 2 ปีที่แล้ว เด็กที่เรียนมหาลัยมีความฝันที่จะซื้อรถ ผ่อนบ้าน ผ่อนคอนโด เมื่อจบแล้วจะหางานทําได้ทันที แต่สิ่งที่เรากําลังเผชิญเป็นเรื่องที่ไม่คาดคิด อย่างคนทํางานมา 10 ปี แล้วโรงงานปิดกิจการ ทําให้ชีวิตไปต่อไม่ได้ ก่อนหน้าสถานการณ์โควิด-19 เราสามารถเดินทางไปไหนได้สะดวก แต่ตอนนี้เราไม่สามารถไปไหนได้ ทําให้อาชีพนักบินมีเงินเดือนลดลง และหลายคนต้องกลับมาอยู่บ้านไม่มีงานทํากลายเป็นคนตกงาน
นายจุติ กล่าวต่อไปว่า จุดแข็งของประเทศไทย คือเรามีทุนมนุษย์ แต่เรายังมีน้อยไป ทําให้ไม่สามารถตามคู่แข่งได้ทัน เรามีนักเรียนหลายสิบคนที่ชนะการแข่งขันระดับโลก ในขณะเดียวกันนักเรียนต่างจังหวัดของเรายังเข้าไม่ถึงการศึกษา เราต้องแก้ที่คุณภาพของมนุษย์ ในอดีตเราไม่เห็นความสําคัญของภาษามากเท่ากับปัจจุบันนี้ เพราะขณะนี้ ข่าวทุกข่าวจะมีผลในระดับนานาชาติและจะทั่วถึงกันหมด สําหรับปัญหาความเหลื่อมล้ําทางโครงสร้าง เราต้องแก้ไขปัญหาที่ต้นเหตุ ซึ่งตนเห็นว่าประเทศไทยมีระบบสาธารณสุขที่เข้มแข็งและสามารถรับมือกับโควิด-19 ได้ แต่หลายคนอาจไม่เห็นด้วย แต่ตนยืนยันว่าระบบสาธารณสุขของเรามีความก้าวหน้าและเข้มแข็ง ซึ่งพร้อมที่จะดูและประชาชนได้
นายจุติ กล่าวเพิ่มเติมว่า สิ่งที่กระทรวง พม. ได้ทําก่อนสถานการณ์โควิด-19 คือการบูรณาการทํางานกับทุกกระทรวง เราจําเป็นต้องประสานงานกัน เพื่อรับมือกับสิ่งที่จะเกิดขึ้น กระทรวง พม. ได้ทําสมุดพกครอบครัว ด้วยการทําประวัติครอบครัวกลุ่มเปราะบาง เพื่อให้ได้รับการเยียวยา เพราะทุกครอบครัวมีปัญหาที่แตกต่างกัน มีรายได้ที่แตกต่างกัน จะเห็นได้ว่าเป็นจุดเริ่มต้นที่จะแก้ไขปัญหาความขาดแคลน ความเหลื่อมล้ําของประชาชน และสิ่งที่เราตั้งเป้าหมายไว้คือการก้าวข้ามความยากจน ถึงแม้ว่าจะไม่สามารถทําได้ทันที แต่เราจะมีโอกาสในการพัฒนาคุณภาพชีวิตของประชาชนดีขึ้นกว่าเดิม โดยเราต้องพัฒนาทักษะและอาชีพให้ดีขึ้น เพื่อให้สามารถดูแลตนเองและครอบครัวได้ ทั้งนี้ รัฐบาลได้ตระหนักถึงการเปลี่ยนแปลงที่เกิดขึ้นอย่างรวดเร็ว ซึ่งเราไม่สามารถแก้ไขได้ทั้งหมด แต่เราจะทําให้ได้มากที่สุดและดีที่สุด
รัฐบาลไทย-ข่าวทำเนียบรัฐบาล-กรมทางหลวง แนะนำ 3 จุดเช็กอินทางสายโรแมนติก ทางหลวงหมายเลข 1081 จังหวัดน่าน “โค้งเลข 3 โค้งตัว U และโค้งเลข 0” พร้อมอำนวยความสะดวกและปลอดภัยแก่นักท่องเที่ยว
วันพุธที่ 29 ธันวาคม 2564
กรมทางหลวง แนะนํา 3 จุดเช็กอินทางสายโรแมนติก ทางหลวงหมายเลข 1081 จังหวัดน่าน “โค้งเลข 3 โค้งตัว U และโค้งเลข 0” พร้อมอํานวยความสะดวกและปลอดภัยแก่นักท่องเที่ยว
กรมทางหลวง กระทรวงคมนาคม แนะนําจุดเช็กอินเส้นทางสายโรแมนติก จังหวัดน่าน บนทางหลวงหมายเลข 1081 สายปัว - สันติสุข - บ่อเกลือ ตอนดอนมูล - หลักลาย ตั้งอยู่ระหว่าง กม. ที่ 13+000 - 47+150 ซึ่งเป็นทางหลวงเชื่อมต่อไปยังอําเภอบ่อเกลือ จังหวัดน่าน
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ขานรับนโยบาย “คมนาคมสีสัน สร้างสรรค์ประเทศไทย” ของนายศักดิ์สยาม ชิดชอบ รัฐมนตรีว่าการกระทรวงคมนาคมแนะนําจุดเช็กอินเส้นทางสายโรแมนติก จังหวัดน่าน บนทางหลวงหมายเลข 1081 สายปัว - สันติสุข - บ่อเกลือ ตอนดอนมูล - หลักลาย ตั้งอยู่ระหว่าง กม. ที่ 13+000 - 47+150 ซึ่งเป็นทางหลวงเชื่อมต่อไปยังอําเภอบ่อเกลือ จังหวัดน่าน ได้แก่ โค้งตัว U ช่วง กม. ที่ 32+400 - 32+700 โค้งเลข 3 ช่วง กม. ที่ 38+000 - 38+700 และโค้งเลข 0 ช่วง กม. ที่ 46+000 - 46+400 เส้นทางของถนนสายนี้เป็นแนวธรรมชาติสวยงามตลอด 2 ข้างทางปกคลุมด้วยต้นไม้และภูเขา เมื่อขับรถมาถึงบริเวณจุดดังกล่าว จะมีจุดจอดรถเพื่อสําหรับถ่ายภาพแล้วประชาชนสามารถขับรถไปท่องเที่ยวต่อได้ที่อําเภอบ่อเกลือ เช่น อุทยานแห่งชาติดอยภูคา บ่อเกลือโบราณ น้ําตกสปัน เป็นต้น
เนื่องจากปัจจุบันปริมาณนักท่องเที่ยวเดินทางเพิ่มมากขึ้น ทําให้ประชาชนไม่ได้รับความสะดวกในการเดินทาง ทล. เล็งเห็นความสําคัญนี้จึงได้มอบหมายให้แขวงทางหลวงน่านที่ 1 ดําเนินการเปิดศูนย์บริการประชาชนของหมวดทางหลวงสันติสุข อํานวยความสะดวกให้บริการเป็นจุดแวะพักและห้องน้ําระหว่างเดินทาง อีกทั้งยังดําเนินการปรับปรุงจุดจอดรถ สร้างพื้นที่จอดรถปูผิวทางแอสฟัลติกคอนกรีต เครื่องหมายจราจรบนผิวทาง กําหนดช่องจอดรถ พร้อมติดตั้งป้ายเตือน ป้ายลดความเร็ว และจะติดตั้งสัญญาณไฟกะพริบ เพื่อความปลอดภัยและเป็นระเบียบให้กับนักท่องท่องเที่ยวและผู้ใช้ทางโดยเฉพาะช่วงเทศกาลและวันหยุดต่อเนื่อง
ทล. ขอความร่วมมือนักท่องเที่ยวให้ช่วยกันรักษาความสะอาดไม่ทิ้งขยะลงบนพื้น หรือที่จอดรถและช่วยกันรักษาธรรมชาติไว้ โปรดขับรถด้วยความระมัดระวัง ปฏิบัติตามป้ายเตือน ป้ายแนะนํา เพื่อความปลอดภัยในการเดินทาง และปฏิบัติตามมาตรฐานสาธารณสุข สวมหน้ากาก ล้างมือ รักษาระยะห่าง หากประชาชนต้องการสอบถามข้อมูลรายละเอียดเพิ่มเติมสามารถติดต่อได้ที่สายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รัฐบาลจัดระบบดูแลคนไร้บ้านที่ติดโควิด-19
วันพฤหัสบดีที่ 14 ตุลาคม 2564
รัฐบาลจัดระบบดูแลคนไร้บ้านที่ติดโควิด-19
วันพฤหัสบดีที่ 14 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดระบบดูแลคนไร้บ้านในพื้นที่ กทม. ที่ติดเชื้อโควิด-19 โดยให้ศูนย์พักคอยเขตสะพานสูงเป็นศูนย์กลางในการรับและส่งต่อซึ่งจะมีการประเมินแยกอาการอย่างชัดเจน สําหรับคนไร้บ้านที่มีความผิดปกติทางจิตร่วมด้วยจะส่งไปรักษาตัวยัง รพ.สมเด็จเจ้าพระยา คนไร้บ้านที่มีสภาพจิตปกติจะส่งไปรักษาใน Hospitel ของ รพ.ปิยะเวท ส่วนคนไร้บ้านที่ไม่มีเลขบัตรประจําตัว 13 หลัก จะรักษาที่ศูนย์พักคอยเขตสะพานสูงซึ่งอยู่ในความดูแลของ รพ.คลองสามวา ทั้งนี้ ในทุกกรณีจะได้รับการรักษาจนหายดีและหาที่พักพิงให้หรือส่งกลับภูมิลําเนาตามความสมัครใจ ประชาชนที่พบเห็นคนไร้บ้านที่สงสัยว่าอาจติดเชื้อโควิด-19 แจ้งได้ที่ ศูนย์พักคอยเขตสะพานสูง โทร 094-450-5204
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส ร่วมแสดงพลังต่อต้านทุจริต เนื่องในวันต่อต้านคอร์รัปชันสากล (ประเทศไทย) ปี 2564
วันพฤหัสบดีที่ 9 ธันวาคม 2564
ดีอีเอส ร่วมแสดงพลังต่อต้านทุจริต เนื่องในวันต่อต้านคอร์รัปชันสากล (ประเทศไทย) ปี 2564
ดีอีเอส ร่วมแสดงพลังต่อต้านทุจริต เนื่องในวันต่อต้านคอร์รัปชันสากล (ประเทศไทย) ปี 2564
เมื่อวันที่ 9 ธันวาคม 2564 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม พร้อมผู้แทนหน่วยงานในสํานักงานปลัดกระทรวงดิจิทัลเพื่อเศรษฐกิจและสังคม ร่วมงานวันต่อต้านคอร์รัปชันสากล (ประเทศไทย) ปี 2564 เพื่อแสดงพลังสร้างเจตนารมณ์ในการต่อต้านทุจริต เป็นการสร้างภาพลักษณ์ที่ดีให้แก่หน่วยงาน โดยร่วมกับสํานักงาน ป.ป.ช. และหน่วยงานอื่นๆทั่วประเทศ ภายใต้แนวคิด “Zero Tolerance คนไทยไม่ทนต่อการทุจริต” ณ ห้องประชุม 802 ชั้น 8 สานักงานปลัดกระทรวงดิจิทัลเพื่อเศรษฐกิจและสังคม ในรูปแบบออนไลน์ผ่านโปรแกรม Zoom โดยมี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธาน
*****************************
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลุกเยาวชนทำกิจกรรมสร้างสรรค์ ชื่นชมคนทำดีสร้างประโยชน์ สั่งหน่วยงานรัฐหนุนเอกชน-สถานศึกษา-ท้องถิ่น ส่งเสริมกิจกรรมเด็กและเยาวชน
วันอังคารที่ 21 มิถุนายน 2565
โฆษกรัฐบาลเผย นายกฯ ปลุกเยาวชนทํากิจกรรมสร้างสรรค์ ชื่นชมคนทําดีสร้างประโยชน์ สั่งหน่วยงานรัฐหนุนเอกชน-สถานศึกษา-ท้องถิ่น ส่งเสริมกิจกรรมเด็กและเยาวชน
โฆษกรัฐบาลเผย นายกฯ ปลุกเยาวชนทํากิจกรรมสร้างสรรค์ ชื่นชมคนทําดีสร้างประโยชน์ สั่งหน่วยงานรัฐหนุนเอกชน-สถานศึกษา-ท้องถิ่น ส่งเสริมกิจกรรมเด็กและเยาวชน
วันนี้ (21 มิถุนายน 2565)นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม สนับสนุนให้เด็กและเยาวชนทํากิจกรรมที่สร้างสรรค์เพื่อพัฒนาตัวเองและสังคมนอกเหนือจากการเรียนรู้ทักษะทางวิชาการ หลังจากที่โรงเรียนและมหาวิทยาลัยกลับมาเปิดเรียนแบบ On-site เต็มรูปแบบเมื่อการแพร่ระบาดของโรคโควิด-19 เริ่มคลี่คลายลง พร้อมทั้งชื่นชมเด็กและเยาวชนกลุ่มต่าง ๆ ที่ใช้เวลาว่างให้เกิดประโยชน์ทั้งในด้านดนตรี เช่น วง Yes INDEED ศิลปินวัยเรียนเปิดหมวกสไตล์ Street Performance ณ สยามสแควร์, ฐณวัฒน์ กีรติศรัญวัชร์ หรือติวเตอร์ นักร้องเปิดหมวกที่ ถ.เยาวราช หรือด้านกีฬา เช่น ภูริพล บุญสอน หรือบิว นักกรีฑาทีมชาติไทย, พิชฌามลณ์ โอภาสนิพัทธ์ หรือพิงค์ นักแบดมินตันทีมชาติไทย, พลอยลภัส ชัยประสิทธิ์ หรือพลอย นักเทควันโดทีมชาติไทย รวมทั้งด้านอื่นที่เหมาะสม เช่น สตรีมมิ่งเกม เต้นคัฟเวอร์ หรือบําเพ็ญประโยชน์ต่อสังคม เป็นต้น
“นายกฯ ย้ําให้หน่วยงานที่เกี่ยวข้อง เช่น กระทรวงวัฒนธรรม กระทรวงการพัฒนาสังคมและความมั่นคงของมนุษย์กระทรวงการท่องเที่ยวและกีฬา เข้าไปสนับสนุนหรือเชื่อมโยงกับเด็กและเยาวชนเหล่านี้และกลุ่มอื่น ๆ ให้เขามีพื้นที่แสดงออกอย่างสร้างสรรค์ เป็นต้นแบบแก่เพื่อนเยาวชนด้วยกันเพื่อป้องกันการหลงผิดหรือถูกชักจูงไปในทางเสียหาย ผ่านกลไกที่มี เคยมี หรือจะริเริ่มใหม่ก็ได้ เช่น สภาเด็กและเยาวชนซึ่งมีเครือข่ายตั้งแต่ระดับชาติลงไปจนถึงระดับตําบล การจัดกิจกรรมประกวดหรือเปิดพื้นที่แสดงความสามารถให้แก่เด็กที่ทุกฝ่ายร่วมมือกัน ตลอดจนเปิดโอกาสให้ทุกคนได้เสนอแนวคิดต่าง ๆ ไปยังรัฐบาลด้วย ในส่วนของกิจกรรมเพื่อประชาชน เช่น การแสดงดนตรีในสวนนั้น ทางกองทัพ กรมประชาสัมพันธ์ และอีกหลายหน่วยงานก็ได้ดําเนินการมาอย่างต่อเนื่อง โดยท่านนายกฯ ได้มอบหมายให้ไปประสานกับ กทม. จังหวัด สถานศึกษา เพื่อบูรณาการและสนับสนุนให้กิจกรรมการแสดงมีความหลากหลาย ช่วยสร้างความสุขให้แก่ประชาชนหลังรัฐบาลปลดล็อกมาตรการควบคุมโรคโควิด-19 ในหลายด้านแล้ว” นายธนกร กล่าว
รัฐบาลไทย-ข่าวทำเนียบรัฐบาล-จ.ลพบุรี ใช้การแพทย์แผนไทยฯ ดูแลสุขภาพทุกมิติ เพิ่มมูลค่าการใช้ยาสมุนไพรจากปี 64 กว่า 36%
วันเสาร์ที่ 2 กรกฎาคม 2565
จ.ลพบุรี ใช้การแพทย์แผนไทยฯ ดูแลสุขภาพทุกมิติ เพิ่มมูลค่าการใช้ยาสมุนไพรจากปี 64 กว่า 36%
รัฐมนตรีช่วยว่าการกระทรวงสาธารณสุข เผย จังหวัดลพบุรี ส่งเสริมการใช้ศาสตร์การแพทย์แผนไทย การแพทย์พื้นบ้านและการแพทย์ทางเลือก ดูแลสุขภาพประชาชนทั้งการส่งเสริมสุขภาพ ป้องกันโรค รักษาพยาบาล และฟื้นฟูสุขภาพ ในทุกหน่วยบริการ ตั้งศูนย์เรียนรู้พระโอสถพร
รัฐมนตรีช่วยว่าการกระทรวงสาธารณสุข เผย จังหวัดลพบุรี ส่งเสริมการใช้ศาสตร์การแพทย์แผนไทย การแพทย์พื้นบ้านและการแพทย์ทางเลือก ดูแลสุขภาพประชาชนทั้งการส่งเสริมสุขภาพ ป้องกันโรค รักษาพยาบาล และฟื้นฟูสุขภาพ ในทุกหน่วยบริการ ตั้งศูนย์เรียนรู้พระโอสถพระนารายณ์เป็นแหล่งเรียนรู้การแพทย์แผนไทย พร้อมส่งเสริมการปลูกสมุนไพรในสถานบริการทุกแห่ง ส่งผลให้มีการใช้พืชสมุนไพรเป็นยาเพิ่มขึ้นจากปี2564 ถึง 36.65% หรือกว่า 1.1 ล้านบาท
วันนี้ (2 กรกฎาคม 2565) ที่พิพิธภัณฑสถานแห่งชาติสมเด็จพระนารายณ์ จังหวัดลพบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมและบรรยายพิเศษ เรื่อง “สุขภาพดี วิถีไทยจากนโยบายสนับสนุนภูมิปัญญาการแพทย์แผนไทยสู่การปฏิบัติ” โดยกล่าวว่า กระทรวงสาธารณสุขให้ความสําคัญและผลักดันการใช้สมุนไพรไทยเพื่อฟื้นฟูสุขภาพ ให้บริการแพทย์แผนไทยเชิงเศรษฐกิจสุขภาพ มีการใช้สมุนไพรรักษาในระดับปฐมภูมิ รวมถึงส่งเสริมองค์ความรู้ พัฒนาพืชสมุนไพรให้เป็นพืชเศรษฐกิจ เพื่อให้เกิดการสร้างงาน สร้างรายได้ ซึ่งสถานบริการสาธารณสุขของจังหวัดลพบุรี ทั้งโรงพยาบาลในสังกัดสํานักงานปลัดกระทรวงสาธารณสุข 11 แห่ง ครอบคลุมทุกอําเภอ และรพ.สต. 132 แห่ง ครอบคลุมทุกตําบล ได้นําศาสตร์การแพทย์แผนไทย การแพทย์พื้นบ้านและการแพทย์ทางเลือกที่มีคุณภาพมาตรฐานมาดูแลสุขภาพประชาชนอย่างครอบคลุมทุกมิติ ทั้งด้านการส่งเสริมสุขภาพ ป้องกันโรค รักษาพยาบาล และฟื้นฟูสุขภาพ รวมถึงมีการเปิดคลินิกกัญชาในโรงพยาบาลและโรงพยาบาลสังกัดกรมการแพทย์ รวม 12 แห่ง ใน รพ.สต. 2 แห่ง และอยู่ระหว่างเปิดเพิ่มใน รพ.สต.ที่มีแพทย์แผนไทยอีก 23 แห่ง
นอกจากนี้ ได้จัดตั้งศูนย์เรียนรู้พระโอสถพระนารายณ์ ที่โรงพยาบาลพระนารายณ์มหาราช เพื่อเป็นแหล่งเรียนรู้การแพทย์แผนไทยฯ โดยร่วมกับ มหาวิทยาลัยธรรมศาสตร์ และมหาวิทยาลัยมหิดล ศึกษาวิจัยตํารับยาโอสถพระนารายณ์ 4 ตํารับ ได้แก่ ยาทาพระเส้น, พระอังคบพระเส้น, น้ํามันมหาจักร และยาหอมดุม และร่วมกับ มหาวิทยาลัยราชภัฏเทพสตรี มหาวิทยาลัยมหิดล ในการศึกษาวิจัยการปลูกกัญชา วิเคราะห์ตํารับยาที่มีกัญชา ได้แก่ ยาศุขไสยาศน์, ยาสําราญนิทรา รวมถึงส่งเสริมการปลูกสมุนไพรในสถานบริการสาธารณสุขทุกแห่ง และร่วมมือกับเกษตรกรปลูกสมุนไพรคุณภาพ เช่น ขมิ้นชัน ฟ้าทะลายโจร ว่านหางจระเข้ และกัญชา ฯลฯ จําหน่ายให้กับองค์การเภสัชกรรมและโรงพยาบาลหนองโดน จังหวัดสระบุรี ที่ได้รับรองมาตรฐาน GMP ของเขตสุขภาพที่ 4 เพื่อผลิตยา 7 รายการ สําหรับใช้ในเขตสุขภาพ ส่งผลให้สถานบริการสาธารณสุขมีการใช้พืชสมุนไพรเพิ่มสูงขึ้น โดยในช่วง 9 เดือน ของปีงบประมาณ 2565 (1 ตุลาคม 2564 – 30 มิถุนายน 2565) มีมูลค่าการใช้ยาสมุนไพร 4,124,418.38 บาท เทียบกับช่วงเดียวกันของปีงบประมาณ 2564 ที่มีมูลค่า 3,018,305.34 บาท เพิ่มขึ้น1,106,113.04 บาท หรือคิดเป็น 36.65% และคาดว่าจะมีแนวโน้มการใช้ยาสมุนไพรเพิ่มขึ้นต่อเนื่อง สามารถสร้างงานสร้างรายได้ให้กับชุมชน และประชาชนในพื้นที่
รัฐบาลไทย-ข่าวทำเนียบรัฐบาล-ครม.อนุมัติขยายเวลาโครงการสินเชื่อเพื่อพัฒนาเกษตรแปลงใหญ่ ปรับวงเงินสินเชื่อที่ยืดหยุ่นรองรับความต้องการเกษตรกร
วันอังคารที่ 11 มกราคม 2565
ครม.อนุมัติขยายเวลาโครงการสินเชื่อเพื่อพัฒนาเกษตรแปลงใหญ่ ปรับวงเงินสินเชื่อที่ยืดหยุ่นรองรับความต้องการเกษตรกร
ครม.อนุมัติขยายเวลาโครงการสินเชื่อเพื่อพัฒนาเกษตรแปลงใหญ่ ปรับวงเงินสินเชื่อที่ยืดหยุ่นรองรับความต้องการเกษตรกร
วันที่ 11 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 มกราคม 2565 ว่า ตามที่รัฐบาลได้ดําเนินโครงการสนับสนุนสินเชื่อเพื่อพัฒนาการเกษตรแบบแปลงใหญ่ จํานวน 2,000 แปลง แปลงละไม่เกิน 10 ล้านบาท กรอบวงเงินโครงการรวม 23,000 ล้านบาท ผ่านธนาคารเพื่อการเกษตรและสหกรณ์การเกษตร (ธ.ก.ส.) ซึ่งสิ้นสุดระยะเวลาการจ่ายเงินกู้ของโครงการแล้วเมื่อวันที่ 31 ธันวาคม 2564 (เงื่อนไขเกษตรแบบแปลงใหญ่ มีขนาดพื้นที่รวมกันไม่น้อยกว่า 300 ไร่ และ/หรือมีเกษตรกรเข้าร่วมไม่น้อยกว่า 30 ราย ขึ้นอยู่กับพืชเกษตร) แต่ยังมีเกษตรกรที่ต้องการขอสินเชื่อและอยู่ระหว่างการเตรียมความพร้อมจํานวนมาก อีกทั้งยังมีการรวมกลุ่มเกษตรกรจัดตั้งเป็นแปลงใหญ่อย่างต่อเนื่อง และแปลงใหญ่บางแปลงมีความจําเป็นต้องใช้สินเชื่อมากกว่าวงเงินที่โครงการกําหนด
ดังนั้น ครม. จึงมีมติอนุมัติขยายระยะเวลาการจ่ายเงินกู้โครงการสนับสนุนสินเชื่อเพื่อพัฒนาการเกษตรแบบแปลงใหญ่ ตามที่กระทรวงเกษตรและสหกรณ์เสนอ โดยขยายระยะเวลาการจ่ายเงินกู้โครงการออกไปสิ้นสุดวันที่ 31 ธันวาคม 2569 (จากเดิมที่สิ้นสุดวันที่ 31 ธันวาคม 2564) ภายใต้กรอบวงเงินโครงการเดิมที่เหลืออยู่ และขยายระยะเวลาดําเนินการโครงการออกไปสิ้นสุดวันที่ 30 มิถุนายน 2575 (จากเดิมที่สิ้นสุด 30 เมษายน 2570) มากไปกว่านั้น ครม.ยังได้อนุมัติปรับรายละเอียดโครงการสนับสนุนสินเชื่อเพื่อพัฒนาการเกษตรแบบแปลงใหญ่ จากเดิมที่สนับสนุนสินเชื่อให้สหกรณ์การเกษตร กลุ่มเกษตรกร และวิสาหกิจชุมชน แปลงละไม่เกิน 10 ล้านบาท โดยปรับเป็น 1)สหกรณ์การเกษตร กลุ่มเกษตรกร ไม่เกินวงเงินกู้ที่นายทะเบียนกําหนด ใช้เกณฑ์พิจารณาอนุมัติสินเชื่อแบ่งตามขนาด ประเภทธุรกิจชั้นคุณภาพของสหกรณ์การเกษตรกลุ่มเกษตรกร และศักยภาพความสามารถในการชําระหนี้คืน 2)วิสาหกิจชุมชนเป็นไปตามแผนธุรกิจของกลุ่มแปลงใหญ่
นางสาวรัชดา กล่าวเพิ่มเติมว่า การขยายระยะเวลาโครงการนี้ จะช่วยกระตุ้นการลงทุนในโครงสร้างการผลิตภาคเกษตร อันจะเป็นการเพิ่มความสามารถในการแข่งขันและยกระดับเป็นเกษตรสมัยใหม่ ส่งผลให้เกษตรกรมีรายได้เพิ่มขึ้นจากสินค้าและผลิตภัณฑ์ทางการเกษตรที่มีคุณภาพและมีความหลากหลาย
..............................
รัฐบาลไทย-ข่าวทำเนียบรัฐบาล-กระทรวงดิจิทัลฯบันทึกเทปถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 15 กรกฎาคม 2564
กระทรวงดิจิทัลฯบันทึกเทปถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
กระทรวงดิจิทัลฯบันทึกเทปถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เมื่อวันที่14กรกฎาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมนําคณะผู้บริหารร่วมบันทึกเทปถวายพระพรในโอกาสวันมหามงคลเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง 12สิงหาคม2564โดยมีนายทศพลเพ็งส้มผู้ช่วยรัฐมนตรีประจํานายกรัฐมนตรีปฏิบัติหน้าที่ประจํากระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมและผู้บริหารกระทรวงดิจิทัลเพื่อเศรษฐกิจและสังคม เข้าร่วมณสถานีวิทยุโทรทัศน์ช่อง7เอชดี เพื่อแสดงออกถึงความจงรักภักดีและน้อมสํานึกในพระมหากรุณาธิคุณที่พระองค์ทรงมีต่อพสกนิกรชาวไทย
**********
รัฐบาลไทย-ข่าวทำเนียบรัฐบาล-ระวัง! นายหน้าเถื่อนหลอกทำงานต่างประเทศ เช็กบริษัทที่ได้รับอนุญาตได้ที่ www.doe.go.th/ipd
วันจันทร์ที่ 22 พฤศจิกายน 2564
ระวัง! นายหน้าเถื่อนหลอกทํางานต่างประเทศ เช็กบริษัทที่ได้รับอนุญาตได้ที่ www.doe.go.th/ipd
....
กระทรวงแรงงาน แจ้งเตือนประชาชนที่ต้องการไปทํางานต่างประเทศ โปรดตรวจสอบรายชื่อบริษัทจัดหางานกับกรมการจัดหางานก่อนโอนเงิน หลังพบและดําเนินคดีกับนายหน้าเถื่อนเปิดเพจ Facebook หลอกเหยื่อจํานวนมาก สูญเสียเงินรายละร่วมแสน
.
สามารถเช็กรายชื่อบริษัทฯ ที่ได้รับอนุญาตได้ที่www.doe.go.th/ipdหรือขอรับคําปรึกษาเรื่องการเดินทางไปทํางานต่างประเทศได้ที่ สนง.จัดหางานจังหวัด/ สนง.จัดหางานกรุงเทพมหานคร พื้นที่ 1 - 10 หรือสอบถามข้อมูลเพิ่มเติม สายด่วน 1506 กด 2 และ 1694
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.สุชาติ เยี่ยมชมศูนย์บริการสาธารณสุขซาอุฯ มุ่งยกระดับระบบบริการสุขภาพแก่ผู้ประกันตน
วันอังคารที่ 29 มีนาคม 2565
รมว.สุชาติ เยี่ยมชมศูนย์บริการสาธารณสุขซาอุฯ มุ่งยกระดับระบบบริการสุขภาพแก่ผู้ประกันตน
...
เมื่อวันที่ 28 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) จ่าเอกยศสิงห์ เหลี่ยมเลิศ คณะที่ปรึกษารัฐมนตรี นายไพโรจน์ โชติกเสถียร อธิบดีกรมการจัดหางาน นายสธน เกษมสันต์ ณ อยุธยา อุปทูต ณ กรุงริยาด เยี่ยมคารวะและหารือข้อราชการเพื่อกระชับความร่วมมือด้านแรงงานและเยี่ยมชมระบบการให้บริการสาธารณสุขของซาอุดีอาระเบีย กับนายฟาหัด บิน อับเดอราห์มาน อัล จาลาเจล รัฐมนตรีว่าการกระทรวงสาธารณสุขซาอุดีอาระเบีย ณ Seha vitual Hospital และ National Health Command Center กระทรวงสาธารณสุขซาอุดีอาระเบีย
นายสุชาติ กล่าวว่า ตนและคณะรู้สึกยินดีและขอขอบคุณท่าน รมว.สาธารณสุขซาอุดีอาระเบียอย่างยิ่งที่ให้การต้อนรับอย่างอบอุ่น และพาคณะเยี่ยมชมศูนย์ดังกล่าว รวมทั้งแลกเปลี่ยนข้อมูลระหว่างกัน ซึ่งจะเป็นประโยชน์อย่างยิ่งในการนําระบบเทคโนโลยีและนวัตกรรมที่ทันสมัยมาดูแลและให้บริการผู้ป่วย ช่วยให้สามารถลดความแออัดในโรงพยาบาล เน้นการให้บริการที่รวดเร็ว ทันสมัย ตลอดจนทําให้ผู้ป่วยสามารถเข้าถึงบริการได้อย่างเท่าเทียมและทั่วถึง อันจะส่งผลดีประสิทธิภาพและมีคุณภาพการให้บริการมากยิ่งขึ้น ซึ่งกระทรวงแรงงานเองมีโรงพยาบาลในเครือข่ายประกันสังคมที่ให้บริการดูแลสุขภาพของผู้ประกันตน โดยระบบดังกล่าวจะสามารถช่วยเพิ่มประสิทธิภาพการให้บริการได้อย่างดียิ่ง
นายฟาหัด บิน อับเดอราห์มาน อัล จาลาเจล รัฐมนตรีว่าการกระทรวงสาธารณสุขซาอุดีอาระเบีย กล่าวว่า ตนยินดีเป็นอย่างยิ่งที่ได้มีโอกาสต้อนรับท่านรัฐมนตรีว่าการกระทรวงแรงงาน และคณะของทางการไทยที่ได้เดินทางมาเยือนซาอุดีอาระเบีย รวมทั้งได้มาเยี่ยมชมศูนย์บริการสาธารณสุขดังกล่าว ซึ่งจะเกิดความร่วมมือด้านแรงงานและสาธารณสุขของทั้งสองประเทศ และขณะนี้ซาอุดีอาระเบียเองได้ส่งเจ้าหน้าที่ไปร่วมประชุมหารือความพร้อมมือกับสาธารณสุขของไทย เพื่อแลกเปลี่ยนข้อมูลและกระชับความร่วมมือดังกล่าวให้แน่นแฟ้นต่อไป
รัฐบาลไทย-ข่าวทำเนียบรัฐบาล-โครงการพัฒนาอาชีพเสริมรายได้ให้ชุมชนดีพร้อม
วันศุกร์ที่ 5 สิงหาคม 2565
โครงการพัฒนาอาชีพเสริมรายได้ให้ชุมชนดีพร้อม
วันศุกร์ที่ 5 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลฟื้นฟูเศรษฐกิจให้คนในชุมชนที่ได้รับผลกระทบจากโรคโควิด-19 โดยเห็นชอบหลักการโครงการพัฒนาอาชีพเสริมเพิ่มรายได้ให้ชุมชนดีพร้อม กรอบวงเงิน 1,249 ล้านบาท เพื่อจัดกิจกรรมพัฒนาทักษะอาชีพ 4 หลักสูตร ได้แก่ หลักสูตรพัฒนาทักษะอาชีพพื้นฐานด้านการผลิต เช่น กลุ่มอาชีพการทําของใช้ในครัวเรือน หลักสูตรพัฒนาทักษะอาชีพด้านบริการ เช่น กลุ่มอาชีพช่าง หลักสูตรพัฒนาความรู้ด้านผลิตภัณฑ์และบรรจุภัณฑ์เพื่อสร้างมูลค่าเพิ่ม และหลักสูตรพัฒนาทักษะที่จําเป็นต่อการประกอบธุรกิจ เช่น การทําแผนธุรกิจ บัญชี การตลาด ระยะเวลาดําเนินการ 3 เดือน คือ ก.ค.-ก.ย.2565 คาดว่ามีผู้ได้รับประโยชน์กว่า 700,000 คน จากชุมชน 400 พื้นที่ทั่วประเทศ สร้างมูลค่าทางเศรษฐกิจไม่น้อยกว่า 12,490 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานสรุปผลการดำเนินงานโครงการ CSR-DIW Continuous ปี 64 ผ่านระบบอิเล็กทรอนิกส์
วันพฤหัสบดีที่ 28 ตุลาคม 2564
รองปลัดฯ ภานุวัฒน์ เป็นประธานสรุปผลการดําเนินงานโครงการ CSR-DIW Continuous ปี 64 ผ่านระบบอิเล็กทรอนิกส์
นายภานุวัฒน์ ตริยางกรูศรี รองปลัดกระทรวงอุตสาหกรรม เป็นประธานสรุปผลการดําเนินงานโครงการส่งเสริมโรงงานอุตสาหกรรมให้มีความรับผิดชอบต่อสังคมและชุมชนอย่างยั่งยืน (CSR-DIW Continuous) ประจําปี พ.ศ. 2564
รองปลัดฯ ภานุวัฒน์ เป็นประธานสรุปผลการดําเนินงานโครงการ CSR-DIW Continuous ปี 64 ผ่านระบบอิเล็กทรอนิกส์
วันที่ 27 ตุลาคม 2564 เวลา 13.30 น. นายภานุวัฒน์ ตริยางกรูศรี รองปลัดกระทรวงอุตสาหกรรม เป็นประธานสรุปผลการดําเนินงานโครงการส่งเสริมโรงงานอุตสาหกรรมให้มีความรับผิดชอบต่อสังคมและชุมชนอย่างยั่งยืน (CSR-DIW Continuous) ประจําปี พ.ศ. 2564 พร้อมมอบโล่รางวัลและเกียรติบัตรให้แก่สถานประกอบการผ่านระบบอิเล็กทรอนิกส์ โดยมีนายวิษณุ ทับเที่ยง นายสมพล โนดไธสง ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ผู้บริหารกระทรวงอุตสาหกรรม ผู้ประกอบกิจการโรงงาน และเจ้าหน้าที่ที่เกี่ยวข้องเข้าร่วม ณ ห้องประชุม อก.1 ชั้น 2 อาคารกรมโรงงานอุตสาหกรรม
การจัดงานครั้งนี้มีวัตถุประสงค์เพื่อมอบรางวัลแห่งเกียรติยศ CSR-DIW Awards ร่วมแสดงความยินดีเป็นขวัญกําลังใจให้กับผู้ประกอบกิจการโรงงานอุตสาหกรรมที่เข้าร่วมโครงการฯ และผ่านเกณฑ์มาตรฐานความรับผิดชอบต่อสังคมของกรมโรงงานอุตสาหกรรม (CSR-DIW) และโครงการส่งเสริมโรงงานอุตสาหกรรมให้มีความรับผิดชอบต่อสังคมและชุมชนอย่างยั่งยืน (CSR-DIW Continuous) ประจําปี พ.ศ. 2564
รัฐบาลไทย-ข่าวทำเนียบรัฐบาล-"นรม.และรมว.กห. สั่งกองทัพสนับสนุน จว.ริมเจ้าพระยารับมือกับมวลน้ำที่ทยอยระบายออกจากพื้นที่อุทกภัย เสียใจกำลังพลได้รับบาดเจ็บ ย้ำคงความต่อเนื่องช่วยเหลือประชาชนและไม่ประมาท"
วันจันทร์ที่ 4 ตุลาคม 2564
"นรม.และรมว.กห. สั่งกองทัพสนับสนุน จว.ริมเจ้าพระยารับมือกับมวลน้ําที่ทยอยระบายออกจากพื้นที่อุทกภัย เสียใจกําลังพลได้รับบาดเจ็บ ย้ําคงความต่อเนื่องช่วยเหลือประชาชนและไม่ประมาท"
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห.ได้สั่งการทุกเหล่าทัพ สนับสนุน จว.ริมแม่น้ําเจ้าพระยาและป่าสัก
รับมือกับมวลน้ําที่ทยอยระบายจากพื้นที่ประสบอุทกภัย เพื่อให้ประชาชนที่อาศัยริมแม่น้ําสายหลักได้รับผลกระทบน้อยที่สุด ขณะเดียวกันได้ย้ําให้ทุกเหล่าทัพ ยังคงให้การช่วยเหลือประชาชนกว่า 229,000 ครอบครัวในทุกพื้นที่ 31 จังหวัดที่ได้รับผลกระทบต่อเนื่องกันไป โดยเฉพาะในพื้นที่ที่เส้นทางคมนาคมถูกตัดขาด ให้สนับสนุนติดตั้งสะพานทางทหารเร่งด่วนให้ประชาชนสามารถสัญจรได้โดยไม่ถูกตัดขาด โดยให้ประสานทํางานร่วมกับส่วนราชการ อาสาสมัครจิตอาสาและภาคเอกชนในพื้นที่ เพื่อบรรเทาความเดือดร้อนประชาชนในพื้นที่ประสบอุทกภัย พร้อมกันนี้ นรม.และรมว.กห.ได้แสดงความเสียใจกับกําลังพลที่ได้รับบาดเจ็บสาหัส 2 นาย จากอุบัติเหตุไฟฟ้าแรงสูงช๊อต ระหว่างนําเครื่องมือช่างลงช่วยเหลือในพื้นที่ อ.คอนสวรรค์ จว.ชัยภูมิ โดยขอให้กองทัพบกให้การช่วยเหลือดูแลการรักษาพยาบาลให้ดีที่สุด พร้อมทั้งขอให้เจ้าหน้าที่ทุกฝ่ายใช้ความระมัดระวังและปฏิบัติหน้าที่โดยไม่ประมาท
โฆษก กห. เปิดเผยว่า ตั้งแต่ 23 ก.ย.64 ถึงปัจจุบัน กห.โดยทุกเหล่าทัพ ได้หมุนเวียนกําลังพลกว่า 10,000 นาย พร้อมเครื่องจักรและเครื่องมือช่าง เช่น รถขุดตัก เครื่องสูบน้ํา เรือผลักดันนํา้และสะพานเครื่องหนุนมั่น รวมทั้งยานพาหนะกว่า 750 คัน เช่น รถบรรทุกลําเลียง รถบรรทุกน้ํา รถประปาสนาม รถครัวสนาม และเรือท้องแบนกว่า 200 ลํา พร้อมทั้งเจ้าหน้าที่ทางการแพทย์ สนับสนุนลงให้การช่วยเหลือเร่งด่วนประชาชนใน 31 จังหวัดทั้งภาคเหนือ ภาคตะวันออกเฉียงเหนือ ภาคตะวันออกและภาคกลางที่ได้รับผลกระทบจากอุทกภัยเป็นพื้นที่วงกว้าง ในการอพยพประชาชนออกจากพื้นที่ประสบภัยไปยังพื้นที่ปลอดภัย และให้การช่วยเหลือประชาชนที่ติดค้างในพื้นที่ ทั้งการแจกสิ่งของบรรเทาทุกข์ อาหารและเครื่องดื่ม รวมทั้งจัดชุดแพทย์เคลื่อนที่ให้การช่วยเหลือดูแลผู้ป่วยและผู้สูงอายุ
ขณะเดียวกัน กําลังพลทหารของทุกเหล่าทัพ ได้ร่วมกันบรรจุกระสอบทรายกว่า 63,500 กระสอบ จัดทําพนังกั้นน้ําและสนับสนุนเครื่องมือช่างเปิดทางน้ํา กําจัดวัชพืชบริเวณประตูน้ําและคอคอดของลําน้ํา รวมทั้งติดตั้งเครื่องสูบน้ําและเรือผลักดันน้ํา 26 ลํา เร่งระบายน้ําออกจากพื้นที่ลงแม่น้ําสายหลักต่างๆ เพื่อลดความเสียหายให้เร็วที่สุด พร้อมทั้งได้ติดตั้งสะพานทางทหาร จํานวน 3 แห่งและซ่อมแซมสะพานในพื้นที่ที่น้ําป่าไหลหลากและเส้นทางถูกตัดขาดในพื้นที่ จว.ชัยภูมิ เพชรบูรณ์และพะเยา
สําหรับในอีก 13 จังหวัดที่สถานการณ์เริ่มคลี่คลายแล้ว กห.โดยทุกเหล่าทัพ ได้จัดแบ่งกําลังลงทํางานร่วมกับจิตอาสาและส่วนราชการในพื้นที่ เร่งขนย้ายซากปรักหักพังและทําสะอาดในพื้นที่สาธารณะ พร้อมกับสนับสนุนการลงสํารวจความเสียหายและซ่อมแซมสาธารณูปโภคเร่งด่วนที่จําเป็น โดยจะให้การสนับสนุนช่วยเหลือต่อเนื่องกันไปถึงการฟื้นฟูในพื้นที่ที่ได้รับความเสียหาย เพื่อให้ประชาชนสามารถกลับไปใช้ชีวิตตามปกติได้โดยเร็วที่สุดต่อไป
รัฐบาลไทย-ข่าวทำเนียบรัฐบาล-โอนแล้ว ! สิทธิค่าเทอม นร. คนละ 2,000 บาท เยียวยาช่วงโควิด
วันเสาร์ที่ 4 กันยายน 2564
โอนแล้ว ! สิทธิค่าเทอม นร. คนละ 2,000 บาท เยียวยาช่วงโควิด
....
กระทรวงศึกษาธิการ (ศธ.) โอนเงินช่วยเหลือค่าใช้จ่ายด้านการศึกษาแก่ นร. ในช่วงการระบาดของโรคโควิด-19 ครอบคลุมทุกกลุ่มในระดับการศึกษาขั้นพื้นฐาน สายสามัญ และสายอาชีพ ทั้งในสถานศึกษาของรัฐและเอกชน รวม 10.8 ล้านคน ในอัตราคนละ 2,000 บาท รวมเป็นเงิน 21,600 ล้านบาท
.
โดย รร.รัฐ จะโอนเงินให้ผู้ปกครองช่วงวันที่ 1 - 7 ก.ย./ รร.เอกชน 6 - 10 ก.ย. หากไม่ได้รับเงินในช่วงเวลาดังกล่าว ติดต่อที่ รร. สถาบันการศึกษา หรือสายด่วน 1579 และ 1693
.
ตรวจสอบสิทธิได้ที่
นร. สังกัด สพฐ. ที่https://student.edudev.in.th
นร. สังกัด รร.เอกชน ที่https://opec.go.th
นร. สังกัด สอศ. ที่https://www.vec.go.th
นร. สังกัด กศน. ที่สํานักงาน กศน. จังหวัด อําเภอ และศูนย์การเรียนรู้ชุมชน
.
ส่วน น.ศ. ระดับปริญญาตรี ในสถาบันอาชีวศึกษา ทาง สอศ. กําลังเร่งเสนอข้อมูลเพื่อให้ได้รับการเยียวยาต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คลังแจงมาตรการรับมือ “โอไมครอน” ของบุคลากร พร้อมบริการประชาชน
วันจันทร์ที่ 27 ธันวาคม 2564
คลังแจงมาตรการรับมือ “โอไมครอน” ของบุคลากร พร้อมบริการประชาชน
สถานการณ์การแพร่ระบาดของโควิด-19 โดยเฉพาะสายพันธุ์ใหม่โอไมครอน ขณะนี้ทุกฝ่ายกําลังจับตาสถานการณ์อย่างใกล้ชิด ที่ผ่านมาไทยสามารถรับมือกับการแพร่ระบาดระลอกต่างๆ ได้ดี มีทีมงานสาธารณสุขที่เข้มแข็ง และนายกฯ ก็ถือว่าเรื่องดังกล่าวเป็นวาระแห่งชาติ
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวถึงสถานการณ์การแพร่ระบาดของโรคติดเชื้อไวรัสโคโรนา (โควิด-19) โดยเฉพาะสายพันธุ์ใหม่ “โอไมครอน” ว่า ขณะนี้ทุกฝ่ายกําลังจับตาสถานการณ์อย่างใกล้ชิด ที่ผ่านมาประเทศไทยสามารถรับมือกับการแพร่ระบาดระลอกต่างๆ ได้ดี มีทีมงานสาธารณสุขที่เข้มแข็ง และท่านนายกรัฐมนตรีก็ถือว่าเรื่องดังกล่าวเป็นวาระแห่งชาติที่ทุกคนจะต้องร่วมมือกันในการแก้ไขปัญหา
ในส่วนของกระทรวงการคลัง ที่ผ่านมาตนและผู้บริหารระดับสูงได้มีการกําชับให้ทุกหน่วยงาน ไม่ว่าจะเป็นส่วนราชการ รัฐวิสาหกิจ และหน่วยงานในกํากับ ปฏิบัติตนตามข้อแนะนําของทางสาธารณสุขอย่างเข้มงวด ทั้งการเว้นระยะห่างทางสังคม การสลับกันมาปฏิบัติหน้าที่ การปฏิบัติงานนอกสถานที่ (WFH – Work from Home) การนําเทคโนโลยีที่ทันสมัยมาใช้เพื่อการบริการประชาชนบนพื้นฐานของการทํางานแบบ New Normal การฉีดพ่นน้ํายาฆ่าเชื้อโควิด 19 เป็นประจําทุกสัปดาห์ การรณรงค์ให้บุคลากรเข้ารับวัคซีน การจัดหาชุดตรวจ ATK เพื่อคัดกรองบุคลากรที่มีความเสี่ยง และ การให้ความรู้บุคลากรในการดูแลตัวเอง ทั้งการปฏิบัติงานและการดูแลเรื่องส่วนตัว ให้เหมาะสมกับสถานการณ์การแพร่ระบาด นอกจากนี้ ยังมีการจัดทํารายงานสถานการณ์ผู้มีความเสี่ยงและผู้ติดเชื้อโควิด 19 เป็นประจําทุกวัน เพื่อใช้ในการติดตามเฝ้าระวังการแพร่ระบาดของเชื้อโควิด 19 ของบุคลากรกระทรวงการคลัง
สําหรับปัจจุบัน เมื่อมีสายพันธุ์ใหม่อย่าง “โอไมครอน” เข้ามาในประเทศ กระทรวงการคลังก็ได้ยกระดับการทํางานให้เป็นไปตามมาตรฐาน D-M-H-T-T ซึ่งเป็นมาตรฐานใหม่ที่กระทรวงสาธารณสุขแนะนําล่าสุด
“ผมอยากให้ประชาชนทุกท่านเชื่อมั่นในการให้บริการของกระทรวงการคลัง โรคระบาดแม้จะมีความเสี่ยงสูง แต่ในขณะเดียวกันก็สามารถป้องกันได้ เราให้ความสําคัญกับการดูแลและป้องกันไม่ให้เกิดปัญหามาโดยตลอด พร้อมๆ กับการเน้นย้ําให้ทุกหน่วยงานปฏิบัติตามข้อกําหนดทางด้านสาธารณสุข ทั้งในขณะปฏิบัติงาน และการใช้ชีวิตนอกเวลางาน รวมถึงการเตรียมเทคโนโลยีที่ทันสมัยให้พร้อมในการให้บริการ เตรียมแผนบริหารความเสี่ยงที่จําเป็น เตรียมการตรวจคัดกรองสําหรับผู้ที่ต้องให้บริการประชาชนในส่วนหน้า ซึ่งเราเชื่อมั่นว่าการดําเนินงานต่างๆ เพื่อการให้บริการประชาชนของเราจะยังคงมีประสิทธิภาพ และแม้จะมีการระบาดของโรคมากน้อยเพียงใด แต่ประชาชนจะต้องได้รับบริการที่รวดเร็วและมีมาตรฐานจากกระทรวงการคลังเช่นเดิม”
สํานักงานปลัดกระทรวงการคลัง
โทร 0-2126-5800
รัฐบาลไทย-ข่าวทำเนียบรัฐบาล-รมช.ประภัตร เป็นประธานเปิดงานการสัมมนา “แนวทางการแก้ไขปัญหาการระบายน้ำของกรมชลประทานเข้าทุ่งลุ่มน้ำเจ้าพระยา (แก้มลิง) จนส่งผลกระทบต่อผลิตผลเกษตรกรรม”
วันจันทร์ที่ 20 ธันวาคม 2564
รมช.ประภัตร เป็นประธานเปิดงานการสัมมนา “แนวทางการแก้ไขปัญหาการระบายน้ําของกรมชลประทานเข้าทุ่งลุ่มน้ําเจ้าพระยา (แก้มลิง) จนส่งผลกระทบต่อผลิตผลเกษตรกรรม”
รมช.ประภัตร เป็นประธานเปิดงานการสัมมนา “แนวทางการแก้ไขปัญหาการระบายน้ําของกรมชลประทานเข้าทุ่งลุ่มน้ําเจ้าพระยา (แก้มลิง) จนส่งผลกระทบต่อผลิตผลเกษตรกรรม” รับฟังปัญหาเกษตรกรทุ่งเจ้าเจ็ดและทุ่งโครงการส่งน้ําและบํารุงรักษาโพธิ์พระยา จังหวัดสุพรรณบุรี
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานเปิดงานการสัมมนา เรื่อง “แนวทางการแก้ไขปัญหาการระบายน้ําของกรมชลประทานเข้าทุ่งลุ่มน้ําเจ้าพระยา (แก้มลิง) จนส่งผลกระทบต่อผลิตผลเกษตรกรรม” ณ มหาวิทยาลัยเกษตรศาสตร์ วิทยาเขตสุพรรณบุรี อําเภอบางปลาม้า จังหวัดสุพรรณบุรี โดยมีนายทวีศักดิ์ ธนเดโชพล รองอธิบดีกรมชลประทาน นายณัฐภัทร สุวรรณประทีป ผู้ว่าราชการจังหวัดสุพรรณบุรี นายณัฐวุฒิ ประเสริฐสุวรรณประธานกรรมาธิการแก้ไขปัญหาราคาผลิตผลเกษตรกรรม สภาผู้แทนราษฎร ผู้นําภาคประชาชน ตลอดจนเกษตรกรจังหวัดสุพรรณบุรีเข้าร่วมการสัมมนา
รมช.ประภัตร กล่าวว่า จังหวัดสุพรรณบุรี มีพื้นที่ทุ่งเจ้าเจ็ดและทุ่งโครงการส่งน้ําและบํารุงรักษาโพธิ์พระยา เป็นพ้นที่ลุ่มต่ํา มักจะถูกน้ําท่วมเป็นประจําทุกปี ซึ่งกรมชลประทานได้นําแนวทางหลักการของโครงการแก้มลิงมาปรับใช้ในพื้นที่ โดยกําหนดให้พื้นที่ดังกล่าวเป็นพื้นที่รองรับน้ํา เพื่อกักเก็บไว้ในช่วงฤดูน้ําหลากแล้วระบายออกตอนน้ําลด และน้ําต้องไม่ท่วมหมู่บ้านและชุมชน ทั้งนี้ ในปี 2564 จังหวัดสุพรรณบุรีมีพื้นที่ประสบปัญหาอุทกภัย กว่า 10 อําเภอ เนื่องจากกรมชลประทานระบายน้ําเข้าพื้นที่จนเกินศักยภาพของพื้นที่ ประกอบกับน้ําในแม่น้ําท่าจีนมีปริมาณมาก ส่งผลให้น้ําเอ่อเข้าท่วมบ้านเรือนและพื้นที่ทางการเกษตรของประชาชน นอกจากปัญหาอุทกภัยแล้ว เกษตรกรที่อยู่บริเวณทุ่งเจ้าเจ็ดและทุ่งโครงการส่งน้ําและบํารุงรักษาโพธิ์พระยา ยังประสบปัญหาขาดแคลนน้ําทําการเกษตรในฤดูแล้ง ดังนั้น การสัมมนาในวันนี้จึงจัดขึ้น เพื่อระดมความคิดเห็นและรับฟังปัญหาของเกษตรกรที่อาศัยอยู่ในพ้นที่ดังกล่าวฯ รวมถึงหาแนวทางแก้ไข และนําเสนอหน่วยงานที่รับผิดชอบต่อไป
“หลังจากรับฟังปัญหาต่างๆ ของเกษตรกรในพื้นที่แล้ว มีหลายเรื่องที่สามารถแก้ไขได้ทันที และตนได้สั่งการไปแล้ว อาทิ การกําหนดระยะเวลาทํานาของเกษตรกร 2 ครั้ง/ปี โดยครั้งแรกเริ่ม 1 มกราคม 2565 – 16 เมษายน 2565 และครั้งที่ 2 เริ่ม 1 พฤษภาคม 2565 โดยให้กรมชลประทานรับผิดชอบในการปล่อยน้ําเข้าพื้นที่ตั้งแต่ 1 มกราคม – 30 กันยายน 2565 เพื่อให้เกษตรกรมีน้ําในการเพาะปลูก และสามารถเก็บเกี่ยวผลผลิตได้ทันก่อนฤดูน้ําหลากของจังหวัดสุพรรณบุรี และตนยังได้สั่งการให้ดําเนินการขุดลอกคูคลอง ขุดลอกแก้มลิงทุ่งเจ้าเจ็ดและทุ่งโครงการส่งน้ําและบํารุงรักษาโพธิ์พระยา และแม่น้ําท่าจีน เพื่อให้พร้อมสําหรับการระบายน้ําและการกักน้ําในช่วยฤดูน้ําหลาก รวมถึงให้กรมชลประทานตรวจสอบ ซ่อมบํารุง ดูแลรักษาประตูระบายน้ําและเครื่องผลักดันน้ํา และเครื่องสูบน้ําในพื้นที่ ให้สามารถใช้งานได้อย่างเต็มประสิทธิภาพ เพื่อเตรียมรับสถานการณ์ในปี 2565 ต่อไป นอกจากนี้ ในส่วนของปัญหาของเกษตรกรในพื้นที่ที่ยังไม่ได้ข้อสรุปในวันนี้ หรือยังไม่สามารถดําเนินการได้ทันที ผู้มีส่วนเกี่ยวข้องจะเร่งหารือ และนําเสนอหน่วยงานรับผิดชอบอย่างเร่งด่วนต่อไป” รมช.ประภัตร กล่าว